LidanRubinov/Halacha-QA huggingface dataset:
שאלה: איך לשמח את אחותי: רציתי לשאול מה אני יכולה לעשות כדי לשמח את אחותי שילדה היום שתי ילדים. חוץ מלבקר אותה
תשובה: קודם כל - מזל טוב!! וכל הכבוד על האכפתיות! אני מניח שהשאלה שלך באה על רקע התחושה שללדת תאומים זה משהו מאד מאד מאתגר, ובודאי שזה יכול להיות מאד לא פשוט. אני לא חושב שכרגע את יכולה לשמח אותה במשהו מיוחד, משום שעיקר המאמץ הוא בזמנים לאחר הלידה. אולי תשוחחי עם ההורים שלך, ותחשבי על עזרה שתוכלי לתת בהמשך - אולי לבוא אליה פעם בשבוע שבועיים לעזור וכן הלאה. (אפילו לבוא פעם ולתת לה שעתיים לישון בשקט זה עזרה וגמילות חסד ממש עצומה). אם את חושבת שיש באמת בעיה של שמחה אצל אחותך, אולי תנסי לפרט קצת יותר וננסה לחשוב ביחד מה כדאי לעשות טוביה tsbias1 gmail.com
שאלה: הרב גורן עבר עבירה כשנכנס להר הבית?: חג שמח הרב שלמה גורן עלה להר הבית במלחמה עם ספר תורה. איך הוא עשה זאת אם הזר הקרב יומת?? הוא נכנס לכיפת הסלע ממש, לא קשור למדידות, אז איך עלה?
תשובה: הרב גורן היה בין גדולי הדור והרבצ"ר. הוא נכנס להר הבית בהיתר גמור מצד כיבוש א"י, בהיותו סממן ממלכתי לחזק ידי הלוחמים להכריע המערכה בהר קדשנו, ולבסס הישארות הריבונות שלא יסגו ח"ו. דין כיבוש א"י והצלת ישראל מיד צר דוחים את איסורי הביאה לשם. כיום אסור לעלות להר, אלא אם הרבנות הראשית תתיר לאחר התיעצות עם גדולי הדור. אולם חובה על המדינה להחיל שם ריבונות מלאה בסממנים ממלכתיים וסילוק כוחות זרים שלטוניים משם, ולזה אין קשר לעליה להר אלא לאכיפת ריבונות מדין כיבוש א"י.
שאלה: תלמוד תורה לגוי: הרב, עסקנו בשבוע האחרון בלימוד סוגיית "גוי ששבת", ו"גוי שלמד תורה". אמנם לא יצאנו עם מסקנות ברורות לגמרי, אך בהחלט ניתן לומר שעיקר מה שראינו הוא באופן כללי איסור על גוי ללמוד תורה, ואיסור עלינו למסור לו דברי תורה, לבד ממקרים מאד מסויימים כגיור וכדומה. אנו מכירים שכיום ישנם הרבה כנסים בין דתות בהם מלמדים את הגויים תורה, ומעבר לכך, בעיקר בחוץ לארץ, הרבנים עוסקים מעבר ללימוד התורה לבני הקהילה, גם בלימוד תורה לגויים באותה מדינה. רצינו לשאול איך הדבר מותר, ויותר מכך, האם הוא לא רק מותר, אלא דבר ראוי וחיובי? נשמח להפניות למקורות אם אפשר.
תשובה: כאן יש סיכום יפה של הסוגיה עם מקורות:
שאלה: הלכות בית כנסת: יש לי כמה שאלות: א. האם להעיר למתפלל שאיחר לתפילה ונכנס ועובר כנגד האנשים ולכן מסיח דעתם מן התפילה?. ב.האם החזן יכול להתפלל גם על במת קריאת התורה? ג.במידה ואני מגיע ללא טו"ת ולקחתי של בית הכנסת האם עליי לברך??
תשובה: א.אם אתה מעריך שיקבל את התוכחה, תעיר לו בנחת ובמאור פנים לאחר זמן ב.ספרדים כן, אשכנזים לא (חוץ מקטעים שאינם עיקריים בתפילה) ג.כן
שאלה: להעיר לבן שעושה מעשים לא משהו:!איך אני יכולה לחזק אנשים באמונה בה?ואם אני מכירה בן בגיל שלי,והוא הולך בדרך לא כל כך טובה,מתדרדר איך אני יכולה לגרום לו להבין שיש ה וזה שהוא מחליף חברות וכו לא טוב בשבילו?וכמובן להגיד את זה ולשמור על גדרי צניעות?
תשובה: כל הכבוד לך שאת רוצה לחזק אנשים באמונה זה יפה וחשוב מאוד וזה מראה על תחושת אחריות. באמת אם מישהו מחליף חבירות זה מן הסתם לא טוב בשבילו לא רק מהצד ההלכתי, אלא גם מהצד הפשוט של ההתנהגות הנכונה בחיים. כל אדם שאנחנו רוצים להעיר לו על התנהגות לא נכונה לדעתנו, אנחנו צריכים לדעת לעשות זאת בצורה הטובה ביותר. בצורה שהוא יקבל את מה שאנחנו אומרים באופן הטוב ביותר. והדרך הטובה ביותר כדי לעשות את זה היא פשוט לנסות להבין מה המניע של האדם שעומד מולנו, כמובן, הדרך הזו היא לא רק דרך כדי לנסות לשנות את האדם שעומד מולנו, אלא גם שאנחנו נבין שהעולם יותר מורכב ממה שאנחנו חושבים, זה לא שכל אחד שעושה דברים לא טובים הוא כולו לא טוב, בדרך כלל ההיפך הוא הנכון. לכן על מנת לנסות להעיר למישהו על התנהגות לא נכונה, אנחנו צריכים קודם כל לנסות להבין אותו, בין אם אנחנו אנשים חיצוניים שזורקים הערה, ובין אם אנחנו חברים ונמצאים בקשרים עם אותו אדם. יחד עם זאת, אם את לא מדברת עם בנים בדרך כלל, הייתי ממליץ לך לא להעיר לו כלל, משתי סיבות: א. זה לא זבנג וגמרנו, לא מעירים וזה נגמר, יש גם תשובות מהצד השני, וכפי שאנחנו מבינים זה תהליך לא פשוט. ב. לפעמים הבן יכול דווקא לנצל את זה שאנחנו פונים אליו ולנסות על ידי כל מיני הצטדקויות דווקא לגרור אותנו לאיזשהו סוג של קשר, שמבחינתו הוא  קשר מחזק, כאילו זה מה שעוזר לו להתגבר, השיחות איתך, אבל לא בטוח שבאמת זה מה שהוא חושב. ברור שאנחנו לא צריכים לחשוד בכל אדם, אבל אנחנו צריכים לחשוב על ההשלכות שיכולות להיות למה שאנחנו עושים. יש סיפור יפה על אחד האדמורי"ם שהוא אמר כשהייתי קטן רציתי לתקן את כל העולם, כשגדלתי קצת אמרתי שאני אתקן רק את הציבור שלי, אחר כך אמרתי אולי רק את המשפחה שלי, ובסוף אמרתי שאולי עדיף שאני אתקן רק את עצמי. לא הבאתי את הסיפור בשביל לומר שאין מה לחפש לתקן באחרים, להיפך, זו תכונה יפה לנסות לעזור לאחרים להתקדם, רק צריך לדעת לאיזה כיוון לכוון את זה, זה מספיק שתחפשי אולי במעגלים קרובים יותר חברות שאפשר לנסות לכוון אותן גבוה, ואולי אפילו את עצמך. בהצלחה עקיבא akivamakshivim gmail.com
שאלה: ציטוט: כבוד הרב, שמי משה, חייל מיחידה טכנולוגית עורפית גדולה בצה"ל. בעוד שבועיים יש לנו טקס מצטיינים ונבחרתי לשאת את דבר המצטיינים. חשוב לי להוסיף בנאום הקצר שלי ציטוט מספר התנ"ך. היכן אוכל למצוא ציטוט בנושא של מצויינות ושאיפה של מצויינות או משהו שיתאים לאירוע מסוג זה? היחידה איננה קרבית ולכן ציטוטים קרביים לא יתאימו. מ.
תשובה: לך בתהילים דוד אומר ארדוף אויבי.לא אשוב עד כלותם שענינו לסיים את המלחמה בהכרעה מול האויב ולא משנה אם זה חיילי העורף או חיילי החזית - זו חובתנו במלחמה (וכאשר לא עושים זאת - אוייבנו מרימים ראש בחזרה ואז המלחמה היתה לשוא) זה לא ענין למצוינות אישית אלא למצוינות לאור המטרה ועיין שם בפסוק בדברי דוד המלך. ותזכה למצוות ותזכור כי מלחמות ה  (אתה נלחם כפי שאביגיל אמרה לדוד המלך כדי שלא יסטה לדברים קטנים ולא יחלל את חרבו על מה שלא מלחמות ה ) שבת דוד לוי 098987548
שאלה: תפילין: למה בעצם צריך להניח תפילין? (חוץ מזה ש-ה אמר)
תשובה: דווקא תפילין זו מצווה מיוחדת, לגביה נכתבה מטרת המצווה בתורה: "למען תהיה תורת ה  בפיך" (יש רק עוד שתי מצוות כאלה: סוכה- "למען ידעו דורותיכם כי בסוכות הושבתי את בני ישראל בהוציאי אותם מארץ מצרים", וציצית: "למען תזכרו את כל מצוותי והייתם קדושים.") הרמב"ן בפירושו לתורה, בסוף פרשת "בוא", כותב כי מי שקושר תפילין בזרועו, ומניחן על ראשו, ויודע מה כתוב בפרשיות אשר בתוכן, ומזדהה עם הכתוב, הרי בעצם מכריז שהוא מאמין שהקב"ה הוציא את בני ישראל ממצרים, ומכאן הוא גם מאמין שהקב"ה ברא את העולם, יודע כל מה שמתרחש בו, ומגיב על מה שנעשה בו: מי שמתנהג לפי ציווי הקב"ה- הוא נותן שכר, ולמי שעובר על רצונו- עונש.
שאלה: איך הכל התחיל?: הרב, השאלה שלי היא איך באמת הכל התחיל? נכון הקב"ה ברא את העולם ולפני בריאת העולם הכל היה "תוהו ובוהו". אבל אני באמת לא מצליחה להבין. איך נברא אלוקים? הרי אין מישהו מעליו לא? אז איך זה שפיתאום נברא העולם איפה אלוקים היה לפני?מה היה לפני?? אני לא בטוחה אם באמת יש תשובה לזה אך זו שאלה שמאוד מעסיקה אותי לאחרונה. ( חשוב לי לצייןן כי אני לומדת באולפנה ואני דתייה לאומית-מסורתית.) רוב תודות!
תשובה: השאלה שלך צריכה להשאל על הרגע שבו נוצר ה- יש  מתוך ה- אין  (ה- תהו ובהו  הוא חלק מהבריאה. התהו ובהו הוא חלק מה- יש  שהקב"ה ברא מתוך ה- אין ). השאלה היא: מה היה לפני שנוצרה בריאה  יש מאין. התשובה שלי מסתמכת על תורת היחסות של אינשטיין. הוא הוכיח שהזמן הוא חלק מהעולם החומרי  הזמן איננו מוחלט, קצב הזמן נקבע לפי המציאות החומרית שבתוכה הזמן מתנהל. לכן לפני שנברא העולם לא היה בכלל זמן - באין זמן אין גם "לפני הכל". עד כמה שהדבר קשה להבנה, עלינו לדעת שאלוקים קיים מחוץ לזמן או מעל הזמן (זה יסוד ההבנה שאלוקים יודע את העתיד מבלי שהוא קובע את העתיד שלנו -  שאלת הידיעה והבחירה ). התשובה לשאלה שלך: לפני שנברא העולם לא היה זמן והיה רק אלוקים כישות רוחנית שמעל הזמן. מהרגע שהחלה בריאת העולם החל הזמן. על הזמן לפי תורת אינשטיין עייני:
שאלה: אוכל בחג השבועות: רציתי לדעת אם זה ר לאכול ארוחה חלבית בערב החג שבועות. או שזה ממש לא משנה.
תשובה: כך כתב הרמ"א (או"ח תצ"ג, ג ): "ונוהגין בכמה מקומות לאכול מאכלי חלב ביום ראשון של שבועות. ונראה לי הטעם שהוא כמו השני תבשילין שלוקחים בליל פסח זכר לפסח וזכר לחגיגה כן אוכלים מאכל חלב ואחר כך מאכל בשר וצריכין להביא עמהם שתי לחם על השלחן שהוא במקום המזבח ויש בזה זכרון לשתי הלחם שהיו מקריבין ביום הבכורים". כלומר: בזמן הרמ"א המנהג היה להתחיל את הארוחה חלבית, להחליף את המפה והלחם ולעבור לסעודה בשרית (וכל היה כמו "שתי הלחם" הקרבן המיוחד שהיו מקריבים בבית המקדש בשבועות). טעמים נוספים נאמרו למנהג: א. הר סיני מכונה בתהילים "הר גבנונים" - כמו גבינה. ב. התורה נמשלה לחלב, שנאמר "לבש וחלב תחת לשונך". ג. בשבועות שניתנה התורה, נצטוו ישראל בדיני כשרות. מאחר והם עוד לא היו בקיאים בכל דיני הכשרת בשר, הם אכלו באותו זמן רק חלבי. הרמב"ם כתב (הלכות יו"ט פ"ו, הי"ח) בתור חלק ממצוות שמחת יום טוב אכילת בשר. לכן ראוי לנהוג שלפחות סעודה אחת תהיה בשרית. לסיום, מסופר על הרב מרדכי אליהו זצ"ל, ששני יהודים התווכחו אם יש לאכול בשרי בשבועות או חלבי, והויכוח נהיה סוער מאוד, ונוצרה מעין יריבות. כשהגיע הרב לשיעורו, החליט אחד לשאול אותו לדעתו. הרב הבין מנסערות השואל ומהמבטים של היהודי השני מה קרה, ואמר שלשני המנהגים מקור. היהודי לא הסכים לוותר ושאל מה הרב אוכל, והוא ענה "מה שהרבנית מכינה". אז הבינו השואלים את חכמת הרב לעשות ולאחד, ושיותר חשוב מהמנהג הוא שלא לעשות מחלוקת. וחג שמח!
שאלה: לבוש  לימוד תורה: לרב שאלתי בנושא לבוש-מה העניין בלבוש שחור לבן של החרדים?מה לגבי נעליים שחורות ומגבעת? לגבי לימוד תורה מה נפסק להלכה לבעלי בתים בלימוד?האם יש זמן קצוב או קבוע? מראש
תשובה: ב"ה, אין ענין ללבוש דוקא צבע מסויים, העיקר ללבוש צנוע גם מבחינת הכיסוי וגם מבחינת ההופעה. חשוב ללמוד קבוע, כל יום שעה או שתים, להתמקד בהתחלה בלימוד קיצור שולחן ערוך, ללמוד באותו מראשו ועד סופו. וכן בספר מסילת ישרים. שלב הבא להרחיב את הלימוד לענינים אחרים. כ, דני ארגמן
שאלה: זיווג: ל! בעברי כשעוד הייתי מתבגרת והתעניינתי בהמון נושאים שלא זכיתי למענה, תמיד יכולתי לפנות אליכם ואכן סיפקתם לי תשובות ועזרתם. כולי תקווה שתעזרו גם עכשיו. אז, אני בת 21, סטודנטית, דוסית, רווקה. לכאורה, עוד צעירה, ולא אמורה להיות לחוצה, אך כשכל החברות נשואות באושר, קשה לי להיות לבדי, ונפשי מחפשת גם את החצי השני. כמובן שזה לא נובע רק מלחץ חברתי. אני מרגישה כ"כ מוכנה לבית וילדים (אבל באמת מוכנה ולא סתם) ורק בעלי חסר (: כ"כ קשה לי בלי. אין מי שיכיר לי, האמירה המוכרת החברות שוכחות כ"כ כ"כ נכונה וכואבת שכבר נמאס להזכיר להן. וב"ה הכל ר, לא נעים לי להעיד על עצמי שכן אין הנחתום מעיד על עיסתו, אבל אני בחורה נאה, חכמה, משכילה, נעימה. אני גם מתבאסת שאני כבר מיואשת, הרי אני צעירה, אבל באמת זה בגלל שאני כל כך רוצה, ואפילו דייטים אין. אני תמיד מנסה לעודד את עצמי שאין דייטים ושיש תקופת יובש כי הקב"ה בטובו הגדול מכין לי את זיווגי ממש עוד רגע, כל הטוב מחכה לי ממש מעבר לדלת, וב"ה אני תמיד מאמינה בכך. ישועת ה כהרף עין! אז למה פניתי אליכם? לא יודעת, אולי כדי לחפש אוזן קשבת. אין לי אל מי לפנות בעניין הזה. לפעמים אני משתפת את אימי היקרה שתמיד קשובה, אך אני רואה שצערי גורם לה צער, וזה הדבר האחרון שאני רוצה לגרום לה. לפעמים אנשים מנחמים אותי שבסביבות 30 התחתנו. זה לא מנחם אותי (מאוד שמחה בשבילם!) דוגרי? זה מאוד מפחיד אותי. כי כבר עכשיו קשה לי (קשה ברמות של בכי לה ) אז ממש קשה ומפחידה אותי המחשבה על רווקות בגיל כזה. ואני תמיד מלאת צער ומאחלת את כל הטוב לאנשים כאלו. אמן שיזכו לזיווגם במהרה. תמיד כשאני חושבת על זה זה מפחיד ולכם אני מדחיקה את המחשבות, אז להעלות את זה על הכתב בכלל. ניסיתי המון סגולות מוכרות ואני מאמינה שהן אכן מגיעות אל רבש"ע. הרי רק צריך להתפלל. אבל מה עם השתדלות? זהו, שאין לי מושג לאן לפנות. מאתרים אני חוששת, מודה. מעבר לכך אני לא באמת מכירה. טוב אין לי מה להוסיף, כנראה שבאמת הגעתי לכאן לפרוק. לכם על ההקשבה (:
תשובה: לך! אני בהחלט מזדהה עם מה שאת כותבת מפני שגם אני הייתי שם :-) מכאן ישנו ב  אפשרויות: 1. להמשיך לחכות לרחמי שמים, ואז העבודה המרכזית היא להתחזק באמונה ובתפילה. 2. לפעול במציאות בכדי לפגוש את האחד (המחכה ודאי גם הוא בכיליון עיניים) נכון, קצת מביך, וצריך להתגבר על הבושה, אבל זה פרק בחיים שצריך לעבור אותו, וייסורי ההמתנה קשים אף יותר. מן הפן האישי אספר לך שאני קוותי שרעייתי תהיה בוגרת מדרשה מסוימת. מכיוון שלא היה בינינו קשר, התייעצתי עם רב שלימד במדרשה, והוא יעץ לי להתחיל לצאת. אמרתי לו שאין לי כ"כ הצעות ולמי לפנות, אז הוא הפנה אותי לראש המדרשה ועדכן אותה בכך. בשורה התחתונה הכל התנהל לפי התכנית: היא הציעה לי כמה הצעות, ולבסוף הכירה לי את רעייתי. נכון, היה באג קטן, אשתי לא למדה במדרשה שלה, אבל תלונות :-) לכי תמצאי אותו! בהצלחה אליהו נ.ב. אם יש עוד שאלות, המייל שלי הוא: eyfy156 gmail.com
שאלה: איפור בשבת ע"י גוי: האם מותר לסכם עם גויה לפני שבת שתאפר את אשתי בשבת.
תשובה: אסור
שאלה: הלכות ממזר: ברצוני לשאול שאלה שמסקרנת אותי התשובה לגביה. אני עובדת עם כל מיני משפחות שעברו דברים לא פשוטים.לאחרונה גיליתי שאחד הילדים נולד לאחר נישואים רגילים לכאורה,אך רק לאחר הולדת הילד האם גילתה שהאב היה עדיין נשוי לאישה אחרת (כמובן שהיה גירושים.) ברצוני לדעת האם הילד כן נחשב ממזר,למרות שזה נבע משקר של הבעל? או שיש בזה הקלות? ולילה טוב.
תשובה: לך. ילד שנולד לאשה פנויה, שמותר לגבר לשאת אותה לאשה (איננה אחותו וכדומה) אך הגבר נשוי, איננו ממזר. (במקרה הפוך, שהאשה הרתה לגבר, בזמן שהיא נשואה לגבר אחר- או אז הילד נחשב ממזר)
שאלה: חציצה בטבילה: יש לי שאלה לגבי לק ג ל אם הוא מהווה חציצה בטבילה. מרחתי לק ג ל אצל קוסמטיקאית (אי אפשר לקנות אותו לבד מוכרים רק לקוסמטיקאיות) והיא שמה לי קישוטי אבנים על הציפורן. זה לק שלא יורד עם אציטון אלא עם משייפת חשמלית ופצירה הוא יוצר כמעין שכבה מעל הציפורן ועמיד מעל כחודש. כשמרחתי אותו לא לקחתי בחשבון שאצטרך לטבול בערך שבוע אחרי בדיוק ביום בר המצווה של הבן שלי. אבל ביום שמרחתי אותו גיליתי כתם חום על מגן התחתון הלבן שהיה לי (זה כתוצאה מהתקן שיש לי כ - 5 חודשים) כששאלתי אנשים אם הם יודעים אם זה מהווה חציצה אמרו לי שלא כי זה כמו בבניית ציפורניים ואתמול כששאלתי רב בטלפון הוא אמר לי שזה כמו לק וחייבים להוריד. אם הייתי יודעת את זה לפני לא הייתי משקיעה את הזמן והכסף הרב שזה עולה. האם זה באמת חציצה? אני אקבל כל תשובה שתיתן לי אבל אני רוצה להיות בטוחה בזה לגמרי כדי לדעת לפעם הבאה
תשובה: לך תשובי ותשאלי את אותו הרב ששאלת בטלפון אסור לי ולכל רב אחר לענות לאחר שהוא נתן את תשובתו למקרה הספציפי הזה (אלא אם הוא יפנה וכד ) ובהצלחה ומזל טוב לבר המצווה דוד לוי 098987548
שאלה: דימום קל בתחילת הריון: בוקר טוב, אני מרגישה לאחרונה(4 שבועות אחרונים) סימפטומים של תחילת הריון, על סמך קריאה מעמיקה, אמנם לא ביצעתי עדיין בדיקת הריון. הבוקר קמתי וראיתי דימום קל בעת הניגוב. האם אני אסורה לבעלי? שהרי יתכן כי הדימום הוא גם כן סימן להתחלה ומצואר הרחם. אשמח לתשובה במהירות. יום טוב
תשובה: וברכת ד  גם דמום בתחילת הריון מטמא (אם זה דם), צואר הרחם פוטר רק בפצע וכדו, על דמום פנימי אוסר אפילו בתחילת הריון, וזה רגיל אצל נשים. אולם מה שאמרת שראית בנגוב כאן זה דיני כתמים, והשאלה היא בגודל המראה וצבעו, על כך אי אפשר לענות באינטרנט. חג שמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חרקים: איך מנקים מחרקים כרובית או ברוקולי של חברת קטיף בגולן? זאת חברה של גוש קטיף?
תשובה: זה אמור להיות נקי מכל חרק. יש לבצע בקפידה את ההוראות הכתובות ע"ג השקית.
שאלה: בגדים לתינוק: אני עומדת להיות סבתא לראשונה בחיי, ביתי בחודש החמישי להריונה ורציתי לדעת האם מותר לקנות בגדים לתינוק לפני שנולד?? אשמח לתשובה
תשובה: אין בעיה הלכתית לקנות בגדים לפני הלידה
שאלה: : אני יהודי מאמין באלוקים ויש לי שאלה. קראתי מאמר שאמר שלא הייתה יציאת מיצרים כי בתנ ך רשום שהיו 1,000,000 איש במעמד הר סיני ואומרים שחצי הר סיני לא יכול להכיל כמות כזו.אני יודע שהייתה יציאת מיצרים וזה אפילו הוכח מדעית. אשמח לקבל תשובה לגבי איך מסבירים את כמות זאת,
תשובה: אני מאמין באמונה שלמה, שהקב"ה הוציא את בני ישראל ממצריים, ועשה ניסים גדולים במצרים לקראת יציאתם, ואחר כך במדבר, במשך ארבעים שנה עד כניסתם לארץ ישראל. הרמב"ם אומר שהנס הגדול ביותר בהקשר ליציאת מצרים, היה המזון והמים שקיבלו בני ישראל במדבר, כי זה נס שהתרחש ארבעים שנה ברציפות יום יום. תחשוב על כמות המים שהיה צריך לספק לעם: היו 600,000 גברים בגיל העמידה, זאת אומרת שהיה אותו מספר נשים, וילדים היו בערך שישה לכל משפחה, סך הכל כחמישה מליון נפש ומעלה. אתה מבין איזה כמות של מים צריך בשבילם כל יום? כמה משאיות של מים היינו צריכים לכמות כזו של אנשים? זה דמיוני לחלוטין!!! והיו להם מים. בניגוד להגיון. אינני יודע האם מי שקובע שאין מקום על הר סיני למליון איש, יודע את מיקומו של הר סיני. (מי אמר שזה ההר המכונה "סנטה קתרינה"?) אבל אני מאמין שהקב"ה שדאג למים, ולאוכל (מן ושליו) לאותם מליונים במהלך ארבעים שנה, דאג שיהיה מקום ליד הר סיני לצורך מתן תורה. איך הוא דאג? באמת- אינני מבין, אבל אני מאמין.
שאלה: חוקי תורה שמתעלמים מאונס: רציתי לדעת מדוע אין איסור על דבר מתועב ונורא, אונס. בתורה שלנו?
תשובה: הדבר כל כך מובן מאליו, כפי שאין ציווי לחיות ולאכול, כן אין ציווי להמנע מאינוס שזה היפך צלם אלהים שבאדם. וכן הדין בכל הישרות הבסיסית באדם הכלולה בפסוק  ועשית הישר והטוב. מי שאין בו את הצד הזה חסרה בו המבואה הכללית לתורה- דרך ארץ שאינה בציווי אלא בשורשי התורה. הלכתית המאנס (אפי  רווקה טהורה) עובר על כמה איסורי תורה חמורים מאד של ואהבת לרעך כמוך, לא תונו, חובל (עיין משנ"ת חובל ומזיק פ"ה). וכאמור מבטל יסוד התורה כולה שדרכיה דרכי נעם. אמנם, רק על אונס נערה המאורסה יש פורמלית דין מוות, וכן הרודף אחריה (ושאר עריות) לאונסן מותר להורגו אם לא יכול להציל בפגיעה באבריו. אולם למעשה ודאי תושב"ע תתקן (כשיחזרו דיני חו"מ למקומם ויעקרו הערכאות בא"י) להרוג אונס או להענישו באופן חמור גם אם אנס רווקה טהורה, מדין גדרת פרצות הדור המסור בידיהם.
שאלה: שימוש במדיח לחלבי ובשרי: האם יש פעולה ספציפית שעלי לעשות במעבר מהדחת כלים חלביים במדיח להדחת כלים בשריים? או שמספיק שבכל הדחה אני שמה רק כלים חלביים או רק בשריים?
תשובה: יש על כך דעות שונות. הדעה ש"באמצע" שאני סובר כמוה היא שיש לעשות תוכנית ריקה ורותחת בין חלבי ובשרי ולהפך. לכן, כדאי בדרך כלל לקבוע שימוש אחד קבוע (חלבי או בשרי) ורק כשממש צריך לעשות את ההגעלה הזו.
שאלה: החלפת שם משפחה: אני מתעתד להחליף את שם משפחתי ורציתי לעשות מעשה טוב ע"י אימוץ שם משפחה של קורבן שואה שנספתה כל משפחתו ולא זכה להעמיד צאצאים. האם יש בעיה בכך?
תשובה: לא הבנתי מה ההגיון לאבד בידיים את הקשר שלך למשפחתך ולאמץ שם ממשפחה שאבדה בעל כורחה? לעניות דעתי כל המהות של שם משפחה שהוא עובר בהולדה (כמו השתייכות לשבט בתורה) ולא משהו שאנחנו מנווטים לפי רצוננו. כך שמות המשפחה ממחישים את רצף הקיום של עם ישראל. לסיכום: חשוב פעמיים ושלש בטרם תפרד משם המשפחה הנוכחי.
שאלה: שבת: המשפחה שלי חילונים מסורתיים לא שומרים שבת. אבל מותר לי לשים אטמי אוזניים בשבת?. כי הטלויזיה מפריעה לי. ועם מותר אז מותר כל סוג?. פלסטיק סיליקון וכולי. מראש(:
תשובה: וברכת ד אפשר לשים כל סוג אטמי אזנים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הטבלת סיר אידוי: הרב, האם צריך להטביל סיר אידוי שכולו עשוי מפלסטיק, אך יש מוט ברזל בתחתיתו שהוא גוף חימום, הנוגע במים ומאדה אותם לבשל את האוכל? האם צריך להטביל את המוט?
תשובה: אם רק גוף החימום ממתכת אז הכלי קיבול מהפלסטיק הוא כלי שלם לכן אין צורך לטבול. עיין תשובות דומות לענין קומקום מפלסטיק עם גוף חימום ממתכת.
שאלה: פיקוח על ריסוס ירק עלים: אני מעוניין לדעת האם רק החברות (שמייצרות ירק עלים) שמובאות באתר כושרות הן בעלות פיקוח על ריסוסים או שיש חברות נוספות? אם כן,מהן החברות הנוספות ב מראש
תשובה: כל חברה שכותבת על גבי השקית שיש לו פיקוח על שאריות חומרי הדברה.
שאלה: חיזוק האאמונה: בזמן האחרון מחשבות מטרידות החלו להטריד את מנוחתי. פתאום אני מוצאת את עצמי מפחדת מכל דבר שעלול לקרות.כל מיני דברים רעים ד ישמור. אני מוצאת את עצמי כל הזמן מוטרדת מחששות מה יהיה בעתיד. אני חושבת שיש בזה קשר לחוסר אמונה אך איך אוכל לחזק את אמונתיי? להאמין שהכל יהיה ר בעז"ה? אשמח לעזרה ככי אני כבר ממש מתוסכלת. ב מראש!
תשובה: אין בזה חוסר אמונה. אדרבא, דווקא הפניה שלך אלינו מעידה על האמונה שלך. שימי לב, בתקופה הקשה שעוברת עליך, את מבקשת את הפתרון באמונה - זו עדות על המקום העמוק שיש אצלך לאמונה. המחשבות והפחדים שיש לך מבטאים קושי שקשור למצב הרגשי שלך. קשה מאוד וכמעט בלתי אפשרי לפתור קשיים כאלה בדרך אמונית. לקשיים רגשיים צריך מענה רגשי. הכי נכון - לפנות אל מי שמטפל בקשיים רגשיים: פסיכולוגית, עובדת סוציאלית, יועצת. גורמים כאלה קיימים בכל מסגרת של בית ספר - מכללה - שרות לאומי ואפילו בכל יישוב וקהילה. את יכולה לשתף בכך אפילו את רופאת המשפחה שתדע לתת לך כתובת. אם הפחדים הללו לא כל כך מטרידים, את יכולה לנסות להתעלם מהם, להסיח את הדעת, לעשות דברים שמחים. לעיתים הזמן מרכך את הקשיים.
שאלה: צפיה במופע אמנות חושים: האם מותר לצפות במופע שמשלב קסמים ודימוי טלפתיה,של נמרוד הראל, באם האומן טוען כי אינו משתמש בשום כוחות על טבעיים, והכל הינו שימוש מתוחכם בטכניקות בדרך הטבע.?
תשובה: מאחר והאומן מודיע שאין כאן קסם וכישוף והכל בדרך הטבע - יש על מי לסמוך ללכת למופע זה (הרב פיינשטיין ועוד).
שאלה: שלושת השבועות-דחוף: לכבוד הרב אני בכיתה י"ב והשכבה שלי מארגנת טיול בתחילת 3 השבועות שבטיול אנו נהיה בקייאקים,מסלולים, וכו. אנחנו ניסינו לשנות את התאריך אך זה לא התאפשר מכיוון שיש בגריות לפני ואחרי זה לא מתאפשר כי יש בנות אצלנו שמתגייסות,לא יוכלו לצאת וכו. האם מותר לצאת למרות שזה בשלושת השבועות? ושבת
תשובה: עד ר"ח אב מותר. כמובן אין לצאת לטיול במסלולי מים בנים ובנות יחד.
שאלה: חשוב: איזה פרשה קוראים בשבועות?
תשובה: וברכת ד  מעמד הר סיני בפרשת יתרו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קדיש יתום על סבא וסבתא : האם על סבא וסבתא שנפטרו מותר לי לומר קדיש יתום והרי הורי ב"ה בחיים?
תשובה: הנושא נדון בשעור של הרב אליעזר מלמד: איש או אשה שנפטרו ולא זכו להניח אחריהם בן, או שיש להם בן אבל אינו ירא שמים ואינו בא לבית הכנסת לומר אחריהם קדיש, אם יש להם נכד ירא שמים - יאמר הנכד במשך כל השנה את הקדיש, ונכד מהבן קודם לנכד מהבת. ואם אין להם עדיין נכד ויש להם חתן, יאמר החתן קדיש. הנכד או החתן רשאים לומר קדיש כאשר אחד מהוריהם נפטר, או כשהוריהם מסכימים שבנם יאמר קדיש. אבל מי שהוריו מקפידים עליו שלא יאמר קדיש בעוד שניהם חיים, לא יאמר קדיש על סבו או חותנו.
שאלה: תביעה בבית משפט: כבוד הרב שאלתי בנוגע לתביעה בבית משפט בעבר עבדתי בעמותה שחייבת לי כספים משכורות הבראה וכו ידעתי שמצבה הכספי לא טוב ולכן היתפטרתי מתוך הבנה עם המנהל שאקבל מכתב פיטורים ואף הבטיח לשלם את המגיע לי ידעתי שלא אקבל את כספי והיתכוננתי נפשית שאקבל את המגיע לי רק כשתתפרק העמותה דרך ביטוח לאומי או קונס נכסים מפרק שכרי הולן באופן קבע כמעט כל תקופת עבודתי שכרי לא שולם לי במלואו ולא הופרשו לי ביטוח מנהלים כפי שהובטח לי בתחילת העבודה כשבוע לאחר שסיימתי את עבודתי קיבלתי משכורת אחרונה ששיכת לשכר עבודה של חודשיים אחורה. ואז כשניסיתי לדבר עם המנהל פעם אחר פעם היתחמק ואז יום ביקש שאפגש עם המנכל המנכל האשים אותי בגניבה ובמעילה בקבלת כספים במרמה שקר גס לא היו שום הוכחות שפכו את דמי לא היתה לי עבודה ותיכננתי על מכתב הפיטורים בכדי שאוכל לחתום אבטלה מנהל החשבונות הציע לי כעיסקת פשרה שישולם לי משכורת 1 חלקית ואקבל מכתב פיטורים בתנאי שאחתום אצל רב שאין לי יותר שום תביעה נגדו סרבתי ביקשתי מחבר שניהל שם שיחתום לי על מכתב פיטורים ואשתמש בו אך ורק בכדי לקבל אבטלה וכך היה כשהמנהל שמע שאני עומד לתבוע אותו בבית דין מהר לשלוח לי מכתב מעורך דין בו הוא מציין שנעלמו כספים ומאיים שיפנה למשטרה ולביטוח לאומי מכיוון שזייפתי מכתב פיטורים האדם אצלו עבדתי גנב ופושע לדעת כל עשרות העובדים שלאט לאט היתפטרו מכיוון שלא קיבלו את משכורתם חלקם הואשמו באותם האשמות בהם אני הואשמתי חלקם תבעו בבית משפט זכו ועדיין לא קיבלו את שכרם כנראה שבקרוב יקבלו העמותה בה עבדתי מתחלקת ל2 עמותות עמותה 1 פורקה וכעת בכינוס נכסים ונכסיה עומדים למכירה וכשימכרו העובדים והנושים יקבלו את שכרם עמותה שניה שממנה קיבלתי משכורת כעת בסטטוס לא פעילה ולה אין נכסים ואין ממי לתבוע בכדי שאקבל את שמגיע לי עליי לעזור לעמותה בה עבדתי להיתפרק על ידי שאוכיח בבית משפט ששני העמותות בעצם הם עמותה 1 כפי שהיה באמת העמותה בה עבדתי היתה עמותת קש בעצם ושאלתי בכדי לקבל את המגיע לי כיום מקונס הנכסים עליי להוכיח בבית משפט כי 2 העמותות עמותה 1 (הרמת מסך) ויש לי את כל המסמכים בכדי לעשות זאת ולהוכיח כי האדם שניהל את 2 העמותות עשה בהם כרצונו ולכן לא קיבלתי את המגיע לי עו"ד שלי טוען שבבית דין לעבודה יש חסיון להוכחות פליליות שרוצה אני להוכיח לגביי אותו מנהל מושחת הדרך היחידה שלי לפי דעת העו"ד לקבל את המגיע לי היא רק דרך בית משפט כי בית דין לא יכול לפרק עמותה ולא יכול לשלוח אותי לקבל כספיים מהקונס נכסים ידוע לי שאסור ללכת בשום אופן לדון בבית משפט בלי היתר מ3 רבניים האם במקרה שלי אני צריך לשאול רבנים או לא באם כן מי הרבנים שאליהם אני יכול לפנות אליהם בכדי לקבל היתר : אברהם
תשובה: ראשית, אני מבקש להיות שותף אתך בכאבך. אדגיש כי איני יודע שום דבר על המקרה עצמו, שהלוא שמעתי את הצד שלך בלבד ולא את הצד השני. איני רואה כל בעיה במקרה זה ללכת לבית המשפט ולתבוע את המגיע לך, אם אכן אתה סובר שמגיעים לך כספים. מותר להציל עשוק מיד עושקו. לו הייתה דרך לעשות זאת בבית דין רבני - בוודאי שהדבר הזה היה עדיף, אולם אם האפשרות הזו לא קיימת, מותר לך ללכת לבית משפט ולתבוע את המגיע לך.
שאלה: תפילה: היו כמה דברים (חשובים מאוד) שביקשתי בתפילה ולא קיבלתי, והשקעתי מאוד. אם מראש לא הייתי אמור לקבל את זה, אז למה ה נתן לי את האופציה להתפלל על זה בכלל? לא חבל על הדאגה שלי?
תשובה: יואב בן צוריה, שר צבא ישראל, שעה שצבאו הוקף משני צידיו והמצב היה קשה ביותר, נקט את לשון התפילה הראויה לכל מאמין מזרע אברהם (שמו"ב פרק י) : (ט) וירא יואב כי היתה אליו פני המלחמה מפנים ומאחור ויבחר מכל בחורי בישראל ישראל ויערך לקראת ארם: (י) ואת יתר העם נתן ביד אבשי אחיו ויערך לקראת בני עמון: (יא) ויאמר אם תחזק ארם ממני והיתה לי לישועה ואם בני עמון יחזקו ממך והלכתי להושיע לך: (יב) חזק ונתחזק בעד עמנו ובעד ערי אלהינו וד  יעשה הטוב בעיניו: התפילה היא מרכיב אחד בהשתדלות הכללית שאנו עושים: בתוך המאמצים שאנחנו פועלים כדי לשפר את מצבנו. יש דרכי פעולה מעשיות (החולה ילך לרופא, האביון יחפש עבודה.) ויש דרכי פעולה אמוניות ( ותפילה ותשובה וצדקה מעבירים את רוע הגזרה ). ולמרות כל ההשתדלויות, מעולם לא הבטיחו לנו שד  יעשה הטוב בעיננו - אנחנו, בני אברהם, מאמינים בני מאמינים. כמו שאברהם מסר את בנו לעקדה במצות ד  כך ישראל מוסרים עצמם לקבל באהבה את רצון ד  - בין אם הוא מובן ובין אם לא. בין אם הוא נעים ונוח ובין אם הוא קשה ומפרך. את ההתבטלות הנשגבת הזאת בפני רצון ד  בטא יואב בארבע מילים: ד  יעשה הטוב בעיניו. באשר לתועלת של התפילה שלך - ככל שהיא היתה כנה יותר,עמוקה יותר וסוערת יותר - כך היא מועילה יותר: קודם כל היא מועילה לשבור את הלב האטום, ולחוש קרבה עצומה לאבינו שבשמים. מלבד זאת - כל תפילה מביאה ברכה לעולם, כנראה התפילות שלך הביאו ברכה שהועילה לאחרים. כבר למדנו שעקר התפילה היא תפילת הציבור, זו שבאה מתוך כלל הציבור ופועלת לטובת כלל הציבור.
שאלה: וירד השם בענן: רציתי לשאול מה הפרוש שהשם יורד בענן? האם הכוונה שהשם נהייה ענן גשמי? כלומר הפך עצמו לענן? אשמח לתשובה
תשובה: ההתגלות האלוקית (הרצון האלוקי) היתה דרך מחזה הענן, אך עצמות ד  היא מעל כל החושים וההגדרות.